stanford-oval/wikipedia huggingface dataset:
Cuna de lobos

| Cuna de lobos |
| --- | --- |
Tyyli:  draama
Kestoaika:  60 min
Pääosissa:   María Rubio  Gonzalo Vega  Diana Bracho 
Alkuperämaa:   Meksiko
Alkuperäiskieli:  espanja
Verkko:   Canal de las Estrellas
Esitetty:  13. lokakuuta 1986 – 5. kesäkuuta 1987
Jaksoja:  170
Tuotanto
Tuotantoyhtiö(t):  Televisa
Aiheesta muualla
IMDb
Cuna de lobos on televisioyhtiö Televisan esittämä meksikolainen televisiosarja. Sen päärooleissa ovat 	
María Rubio, Gonzalo Vega ja Diana Bracho.
Aiheesta muualla

Cuna de lobos Internet Movie Databasessa (englanniksi)
Brothers in Arms (kappale)

| ”Brothers in Arms” Dire Straits |
| --- | --- | --- |

Singlen tiedot
 Albumilta: Brothers in Arms
 B-puoli: ”Going Home: Theme of the Local Hero (live) & Why Worry (instrumentaalinen)”
 Äänitetty : joulukuu 1984
 Julkaistu: 14. lokakuuta 1985
 Formaatti: 7" vinyyli
 Tekijä(t): Mark Knopfler
 Tuottaja(t): Mark Knopfler, Neil Dorfsman
 Tyylilaji: roots rock, blues rock, soft rock
 Kesto: 06.58 (albumiversio) 06.05 (editoitu versio) 04.55 (Sultans of Swing: The Very Best of Dire Straits -versio)
 Levy-yhtiö: Vertigo Records/ Warner Bros. Records
Dire Straitsin muut singlet
| ”Money for Nothing” 1985 | ”Brothers in Arms” 1985 | ”Walk of Life” 1985 |
Brothers in Arms on Dire Straitsin vuoden 1985 kappale ja esiintyy heidän samannimisen albuminsa viimeisenä kappaleena. Se tehtiin alun perin vuonna 1982, samana vuonna kuin Falklandin sota. Kappale uudelleenjulkaistiin erikoisjulkaisuna vuonna 2007 sodan 25-vuotispäivän muistoksi ja keräämään varoja sodan veteraaneille, jotka kärsivät posttraumaattisesta stressihäiriöstä.
Kappaleen musiikkivideo käyttää rotoskooppausta ja näyttää yhtyeen esiintymässä päällystettynä kuvilla ensimmäisestä maailmansodasta.
Historia

Kappaleelle on kaksi studioäänitettyä versiota: albumiversio, jonka pituus on 6:55 ja lyhyempi versio, jonka pituus on 6:05 ja sisältää hieman erilaiset (ja lyhyemmät) soolot kappaleen alussa ja lopussa. Versio joka esiintyy Dire Straitsin Sultans of Swing: The Very Best of Dire Straits -kokoelma-albumilla on 4:55 pitkä. Versio joka esiintyy yhtyeen On the Night -livealbumilla sisältää ylimääräisen soolon ja on 8:55 pitkä. Täyspitkä studioalbumiversio (6:55) sisällytettiin myös vuoden 2005 kokoelma-albumiin The Best of Dire Straits & Mark Knopfler: Private Investigations.
Kappale esiintyi West Wing -televisiosarjan toisen kauden päätösjaksossa. Se myös esiintyi vuoden 2001 elokuvassa Spy Game.
Tammikuussa 2022 Helsingin Sanomat pyysi yli 70:tä suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Brothers in Arms” ylsi sijalle 21.
Listasijoitukset

| Listat (1985/88) | Paras sijoitus |
| --- | --- |
Iso-Britannia: 16
Irlanti: 10
Alankomaat: 59
Australia: 57
Uusi-Seelanti: 5
Coverit

Gregorian versioi kappaleen Master of Chant, Chapter 1–3 -albumilleen.
Vienna Symphonic Orchestra Project teki kappaleesta instrumentaalisen version vuoden 1986 VSOP, Vol. 1 -albumilleen.
folklaulaja Joan Baez tulkitsi kappaleen vuoden 1987 Recently-albumillaan
serbialainen rockyhtye Galija lauloi kappaleen äidinkielellään nimellä "Kad me pogledaš" albumillaan Korak do slobode
Ann Corfield esitti kappaleen elokuvan McBain – Sankareiden aika aloituskappaleena.
Metallica esitti kappaleen Bridge School Benefit -hyväntekeväisyyskonsertissa
suomalainen sinfonista metallia soittava Northern Kings versioi kappaleen vuoden 2007 Reborn-albumilleen
suomalainen Club for Five otti kappaleen vuoden 2009 albumilleen You’re the Voice
Nina Persson ja Georg Wadenius esittivät version kappaleesta Wadeniuksen vuoden 2009 Reconnection-albumilla
Alex Cornish esitti versionsa kappaleesta The Dermot O'Leary Show’ssa BBC Radio 2:lla toukokuussa 2010. Äänitys sisällytettiin CD-levylle Dermot O'Leary Saturday Sessions.
Käännös suomeksi
Connor Ruane

Connor James Ruane (s. 15. marraskuuta 1993 Manchester) on englantilainen jalkapalloilija, pelipaikaltaan aiemmin puolustajana ja nyttemmin keskikentän laidalla. Hän edustaa Bulgarian liigassa pelaavaa Lokomotiv Plovdivia.
Ruane muutti vanhempiensa kanssa 9-vuotiaana Espanjaan ja pelasi liigauransa alkuvuosina Espanjan kolmannella sarjatasolla. Pisimpään hän edusti Hérculesta ja viimeksi Jumillaa. Elokuussa 2019 hän siirtyi Suomen Veikkausliigassa pelaavaan FC Interiin. Kaudella 2019 hän pelasi Veikkausliigassa seitsemän ottelua ja teki maalin ensimmäisessä ottelussaan Kokkolan Pallo-Veikkoja vastaan. Kaudella 2020 hän pelasi 21 liigaottelua ja teki niissä kolme maalia. Tammikuussa 2021 hän siirtyi bulgarialaisseura Lokomotiv Plovdiviin.
Camillo Ruini

Kardinaali Camillo Ruini keskustelee paavi Benedictus XVI:n kanssa.

Camillo Ruini (s. 19. helmikuuta 1931) on italialainen katolisen kirkon kardinaali. Kardinaali hänestä tuli vuonna 1991 silloisen paavin Johannes Paavali II:n päätöksellä.
Nuoruudessaan Ruini on opiskellut filosofiaa ja teologiaa. Papinvihkimyksensä hän sai vuonna 1954. Myöhemmin hän muun muassa opetti filosofiaa paikallisessa pappisseminaarissa. Muutamaa kuukautta ennen kardinaalinnimitystään hänestä tuli Italian piispojen konferenssin presidentti.
Ruini osallistui kardinaalina myös vuoden 2005 konklaaviin äänioikeutettuna kardinaalina. Valituksi tuli tällöin saksalainen Joseph Ratzinger, joka otti nimekseen Benedictus XVI:n. Kardinaali Ruinilla oli oikeus osallistua tuleviin konklaaveihin ja tulla valituksi paaviksi vielä vuoteen 2011 asti, kunnes hän täytti 80 vuotta 19. helmikuuta 2011.
Kirkollisilta näkemyksiltään Ruini on konservatiivi. Hänen ajatuksensa ovat lähellä edesmennyttä paavia Johannes Paavali II:ta ja nykyistä Benedictus XVI:ta.
Connor Roberts

Connor Roberts vuonna 2021.
Connor Richard John Roberts (s. 23. syyskuuta 1995 Neath) on walesilainen jalkapalloilija, pelipaikaltaan laitapuolustaja. Hän on pituudeltaan 175-senttimetrinen. Hän on pelannut seuraurallaan Englannissa eri sarjatasoilla. Kauden 2023–2024 hän aloitti Valioliigassa pelaavassa Burnleyssä ja siirtyi tammikuussa 2024 lainalle mestaruussarjan Leeds Unitediin. Walesin maajoukkueessa hän on pelannut helmikuun 2024 loppuun mennessä 53 ottelua.
Roberts pelasi Swansea Cityn junioreissa ja kuului elokuuhun 2021 saakka seuran omistukseen mutta pelasi myös lainalla Yeovil Townissa, Bristol Roversissa ja Middlesbrough'ssa. Kaudella 2017–2018 Roberts pelasi Swansean joukkueessa Valioliigaa neljä ottelua, joista kolme avauskokoonpanossa. Kaudella 2021–2022 hän pelasi Burnleyn joukkueessa 21 valioliigaottelua, joista 19 ottelua avauskokoonpanossa, ja teki niissä yhden maalin, huhtikuussa Southamptonia vastaan. Kaudella 2023–2024 hän on pelannut vuodenvaihteeseen mennessä 12 valioliigaottelua. Englannin mestaruussarjassa Roberts on kauden 2022–2023 loppuun mennessä pelannut 173 ottelua ja tehnyt niissä 15 maalia; otteluista yhden hän on pelannut Middlesbrough'ssa, 43 Burnleyssä ja loput Swanseassa.
Roberts pelasi Walesin A-maajoukkueessa ensimmäisen kerran maaliskuussa 2018 ystävyysottelussa Uruguayta vastaan. Helmikuun 2024 loppuun mennessä hän on pelannut 53 maaottelua, joista 47 ottelua avauskokoonpanossa. Hän oli vuonna 2021 järjestetyissä EM-kilpailuissa avauskokoonpanossa Walesin kaikissa neljässä ottelussa. Myös MM-kilpailuissa 2022 hän pelasi Walesin kaikki kolme ottelua, joista kahdessa hän oli avauskokoonpanossa. Hänen maaotteluistaan seitsemän kuului vuoden 2020 EM-kilpailujen karsintaan, kahdeksan vuoden 2022 MM-kilpailujen karsintaan ja kahdeksan vuoden 2024 EM-kilpailujen karsintaan. Ensimmäisen maaottelumaalinsa Roberts teki syyskuussa 2018 Kansojen liigan ottelussa Irlantia vastaan, toisen kesäkuussa 2021 EM-kilpailujen alkulohko-ottelussa Turkkia vastaan ja kolmannen marraskuussa 2021 MM-kilpailujen karsintaottelussa Valko-Venäjää vastaan.
Bizi (artisti)

Bizi (oikealta nimeltään Ade Iduozee) on nigerialaissuomalainen trap-artisti. Hän yhdistelee musiikissaan trap- ja R&B-musiikkia. Bizi kiinnitettiin vuonna 2017 JVG:n levy-yhtiö PME Recordsin riveihin. Aiemmin hän teki englanninkielistä musiikkia "Sideshow"-nimellä. Bizi tuli tunnetuksi vuonna 2018 julkaistulla Ääniviesti-levyllä ja Tippan kanssa yhteistyössä tehdyllä EP-llä TRAPPIST.
Diskografia > EP't:

Unlocked (2017) (Poistunut Soundcloudista)
TRAPPIST (yhdessä Tippan kanssa, 2017)
Ääniviesti (2018)
Diskografia > Singlet:

"Sä / Zoneis" (2017)
"Sateenvarjo" (2018)
"BIGMACi" (mukana Cledos) (2018)
"Veny Taas Vähä" (2019)
"Väistä" (2019)
”Ettiny" (2021)
”Draama” (2022)
”Draama (Remix)” (mukana William) (2022)
”Slaidaan / XO” (2023)
”Sori” (mukana  Turisti) (2023)
Diskografia > Vierailijana:

Pajafella  - “Wasteman” (2016) (nimettömänä)
JVG - ”En Sun Kaa” (2017)
Kingfish – "Mästerpläni" (2017)
Cledos – "Swipe" (2018)
NCO – "Sininen" (2018)
Kingfish – "Vegas” (2018)
Ibe - ”Edgy” (mukana Melo) (2019)
Eevil Stöö – "Arkajalat" (2019)
RONNIE – "Adrenaline" (2019)
Lyttä – "Vaan Tuloksil On Välii" (2019)
Pins.ku – "GT" (2019)
Cledos – "TÄN KAA" (2019)
ABREU  - Rakastan Mua Enemmän (2019)
SKII6 – "Synttärisankari" (2020)
Etta – "Verhot Kii" (2020)
William - ”Ympyrää” (2021)
MD$ – "UUS BAE" (2021)
SHRTY - ”Ilman Sua” (2022)
JVG - ”Lokakuu” (2022)
Turisti - ”Tee Tilaa” (2022)
Ani - ”Stresseis” (2023)
Ares - ”Kadut Ei Tuu Unohtaa” (2023)
Joe L - ”5AM” (2023)
Cledos - ”Yks Yö” (2023)
Diskografia > Musiikkivideot:

Kräkkii (2017)
Sateenvarjo (2018)
BIGMACi (2018)
Luokka '18 (2018)
TÄN KAA (2019)
Vegas (2019)
GT (2019)
Synttärisankari (2020)
UUS BAE (2021)
Lokakuu (2022)
Bouligneux

Bouligneux on kunta Ainin departementissa Rhône-Alpesin hallintoalueella. Kunnassa oli 290 asukasta vuoden 1999 väestönlaskennassa. Bouligneux'n pinta-ala on 26 neliökilometriä.
Dagmar Švubová

| Mitalit> Maa:   Tšekkoslovakia.Naisten hiihto. Olympialaiset  | Mitalit> Maa:   Tšekkoslovakia.Naisten hiihto. Olympialaiset  | Mitalit> Maa:   Tšekkoslovakia.Naisten hiihto. Olympialaiset  | Maa:   Tšekkoslovakia> Naisten hiihto. |
| --- | --- | --- | --- |
|  Hopeaa | Sarajevo 1984 | 4 × 5 km |  |
Dagmar Švubová (o.s. Palečková, s. 9. elokuuta 1958 Nové Město na Moravě, Tšekkoslovakia) on tšekkiläinen maastohiihtäjä, joka aktiiviurallaan edusti Tšekkoslovakiaa.
Švubová hiihti avausosuuden Tšekkoslovakian viestijoukkueessa, joka saavutti hopeaa Sarajevon olympialaisissa 1984. Samojen kisojen 5 kilometrillä hän sijoittui 20:nneksi. Lake Placidin olympialaisissa 1980 hän oli 5 kilometrillä kolmastoista, 10 kilometrillä kuudestoista ja viestissä neljäs.
Švubová sijoittui 1978 Lahden MM-kilpailuissa 5 kilometrillä 20:nneksi, 10 kilometrillä 11:nneksi ja 20 kilometrillä 14:nneksi. Oslon MM-kilpailuissa 1982 hän oli 5 kilometrillä kahdestoista ja 20 kilometrillä viidestoista. Seefeldissä 1985 hän sijoittui 20 kilometrillä 20:nneksi.
Švubová voitti Holmenkollenin kisojen 5 kilometrin hiihdon vuonna 1978. Maailmancupin osakilpailussa hän sijoittui parhaimmillaan viidenneksi Štrbské Pleson 10 kilometrillä maaliskuussa 1982. Maailmancupin kokonaiskilpailussa hän oli neljästoista kaudella 1981–1982.
Myös Švubován puoliso Jiří Švub oli aktiiviurallaan olympiatason maastohiihtäjä.
Bosnia ja Hertsegovina Turkvision laulukilpailussa

| Bosnia ja Hertsegovina |
| --- | --- |

Paikallinen TV-asema:  Hayat TV
Esiintymiset
Esiintymiskerrat:  3
Ensiesiintyminen:  2013
Paras sijoitus:  6. (2013)
Huonoin sijoitus:  12. (2015)
Paras pistemäärä:  187 (2013)
Huonoin pistemäärä:  153
Bosnia ja Hertsegovina on osallistunut Turkvision laulukilpailuun kolme kertaa, vuonna 2013, 2014 ja 2015.
Historia > 2013

Bosnia ja Hertsegovina osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin rockbändi Emir & Frozen Camels yhdessä Mirza Šoljanin kanssa kappaleella "Ters Bosanka". Turkvision laulukilpailun semifinaalissa Emir & Frozen Camels pääsi jatkoon ja sijoittui finaalissa kuudenneksi 187 pisteellä.
Historia > 2014

10. syyskuuta 2014 ilmoitettiin että Bosnia ja Hertsegovina osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Mensur Salkić kappaleella "Šutim". Kilpailun semifinaalissa Salkić sai 168 pistettä, sijoittui kolmanneksitoista ja pääsi finaaliin. Finaalissa hän sijoittui kymmenenneksi 176 pisteellä.
Historia > 2015

Bosnia ja Hertsegovina osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Adis Škaljo kappaleella "Pa šta". Finaalissa Škaljo sai 153 pistettä ja sijoittui kahdenneksitoista.
Kilpailijat

Voitto
Toinen
Kolmas
Viimeinen
| Vuosi | Artisti(t) | Kieli | Kappale | Sija | Pisteet | Semif>  | Pisteet |
| --- | --- | --- | --- | --- | --- | --- | --- |
| 2013 | Emir & Frozen Camels feat. Mirza Šoljanin | Bosnia | ”Ters Bosanka” | 6 | 187 | Jatkoon | – |
| 2014 | Mensur Salkić | Bosnia | ”Šutim” | 10 | 176 | 13 | 168 |
| 2015 | Adis Škaljo | Bosnia | "Pa šta" | 12 | 153 | Ei semifinaalia | Ei semifinaalia |
2016: Ei osallistunut kilpailuun
Connor Randall

| Henkilötiedot |
| --- | --- | --- | --- |
Koko nimi: Connor Steven Randall
Syntymäaika: 21. lokakuuta 1995
Syntymäpaikka: Liverpool, Englanti
Pelipaikka: oikea laitapuolustaja
Pituus: 180 senttimetriä
Seura
Seura: Arda Kărdžali
Pelinumero: 6
Junioriseurat
: Waddicar
2001–2015: Liverpool
Seurat
| Vuodet | Seura | O | (M) |
| 2015–2019 | Liverpool | 3 | (0) |
| 2015 | → Shrewsbury Town (laina) | 1 | (0) |
| 2017–2018 | → Hearts (laina) | 22 | (0) |
| 2018 | → Rochdale (laina) | 1 | (0) |
| 2019– | Arda Kărdžali | 10 | (0) |
Maajoukkue
| 2011 | Englanti U17 | 1 | (0) |
 Seurajoukkueuran tilastot kattavat vain kansalliset sarjat, päivitetty 7. maaliskuuta 2020.  Maajoukkueuran tilastot päivitetty 23. huhtikuuta 2016.
Connor Randall (s. 21. lokakuuta 1995 Liverpool) on englantilainen jalkapalloilija, joka edustaa Bulgarian A PFG:ssa pelaavaa Arda Kărdžalia. Oikeajalkainen Randall on pelipaikaltaan oikea laitapuolustaja.
Randall on Liverpoolin kasvatti. Tammikuussa 2015 hän siirtyi lainalle Englannin kakkosliigan Shrewsbury Towniin. Hän pelasi kuukauden lainajaksolla seurassa yhden ottelun. Liverpoolin edustusjoukkueessa Randall debytoi lokakuussa 2015 Englannin liigacupin ottelussa Bournemouthia vastaan. Valioliigadebyyttinsä hän teki huhtikuussa 2016 niin ikään Bournemouthia vastaan. Hän pelasi Liverpoolissa kaikkiaan kolme valioliigaottelua.
Randall pelasi kaudella 2017–2018 lainasopimuksella Skotlannin Valioliigan Heartsissa kaikkiaan 22 liigaottelua. Syyskauden 2018 hän oli lainalla Rochdalessa, jossa pelasi vain yhden Englannin Ykkösliigan ottelun. Hän siirtyi Bulgarian pääsarjassa pelaavaan Arda Kărdžaliin syyskuussa 2019.
Randall pelasi vuonna 2011 Englannin alle 17-vuotiaiden jalkapallomaajoukkueessa neljä ottelua tehden yhden maalin.
Camillo Ranzani

Camillo Ranzani (22. kesäkuuta 1775 Bologna – 23. huhtikuuta 1841 Bologna) oli italialainen luonnontieteilijä ja apotti.
Ranzani toimi Bolognan yliopiston luonnontieteiden professorina. Georges Cuvier tapasi hänet Bolognassa vuonna 1810 ja ihastui yliopiston selkärankaiskokoelmiin niin, että kutsui Ranzanin Pariisiin, missä tämä asui kaksi vuotta. Hän nimesi useita uusia kalalajeja ja linnuista kirjomaatimalin (Orthonyx temminckii) ja kirjosepän (Trachyphonus vaillantii) vuonna 1821.
Ranzanin kunniaksi on nimetty katu Bolognassa ja Roomassa.
Orthonyx temminckii
Teoksia

La storia naturale degli uccelli. Bologna : A. Nobili, 1821-. Elementi di zoologia. T. 3
Camillo Sitte

Camillo Sitte (17. huhtikuuta 1843 Wien – 16. marraskuuta 1903 Wien) oli itävaltalainen arkkitehti, taidemaalari, kaupunkiteoreetikko ja kaupunkisuunnittelija, joka vaikutti huomattavalla tavalla 1900-luvun kaupunkisuunnitteluun.
Kaupunkirakentamisen taide -teoksen nimilehti vuodelta 1901.
Sitte piti ihanteina keskiaikaisen kaupungin suljettua tilajärjestystä ja epäsäännöllistä rakennetta vastakohtana ruutukaavan säännöllisyydelle. Sitten pääteos on vuonna 1889 julkaistu Kaupunkirakentamisen taide. Teos on runsaasti kuvitettu ja nostaa esiin kaupunkitilan esteettisen kokemisen.
Sitte arvosteli oman aikansa kaupunkisuunnittelua ja vertaa sitä antiikin, keskiajan ja barokin ratkaisuihin, joita hän pitää parempina. Sitten mukaan 1800-luvun lopun kaupunkisuunnittelu tuotti monotonisia ja pikkusieluisia kaupunkinäkymiä. Suurimpia syypäitä ovat pyrkimys symmetriaan ja ruutukaava, jota hän kutsuu ”lohkojärjestelmäksi”
Sitten ajatukset saivat kannatusta myös Suomessa Yrjö Blomstedtin, Bertel Jungin ja Lars Sonckin kautta.
Aiheesta muualla

Camillo Sitte: Der Städte-Bau nach seinen künstlerischen Grundsätzen (Kaupunkirakentamisen taide alkuperäiskielellä. Digitoinut Toronton yliopisto)  1901. OpenLibrary. Viitattu 7.5.2013. (saksaksi)
Camillo Magni

Camillo Magni  (1921 Milano, Italia – 1998 Milano) oli italialainen arkkitehti ja muotoilija. Hän oli yksi 1900-luvun merkittävimmistä italialaisista alallaan.[lähde? ] Camillo Magni on 1950-luvulla aktiivinen italialaisen muotoilun syntypäähenkilö.
Aiheesta muualla

Kuvia tai muita tiedostoja aiheesta Camillo Magni Wikimedia Commonsissa
Damaskin (Kononov)

Damaskin (maallikkonimeltään Damian Kononov, Дамиан Кононов, 22. lokakuuta 1795 – 23. tammikuuta 1881) oli Valamon luostarin igumeeni vuosina  1839–1881.
Elämä

Hän syntyi pienessä venäläisessä kylässä talonpoikaiseen perheeseen; kutsumus vei hänet nopeasti Valamoon. Hän ahkeroi kuten kaikki muutkin ja kohosi aikanaan pappismunkiksi.  Kun Valamossa henki oli laskenut liikaa vieraasta luostarista nimitetyn igumeeni Venjaminin vuoksi, isä Damaskin kutsuttiin vuonna 1839 luostarin johtajaksi. Nopeasti hän saikin hengen nousuun ja luostarin viimeinen ja suurin kukoistuskausi alkoi; nyt rakennettiin mm. suuri pääkirkko, jota varten valettiin Pietarissa erityinen tuhat puutaa eli yli 16 tonnia painava Pyhän Andreaksen kello.
Isä Damaskinin johdolla luostarin väkiluku kasvoi ja uusia pyhättöjä jos muitakin tiloja valmistui. Mm. päärakennuksen sairaalasiiven yhteyteen rakennettiin suuri kirjasto, joka jo rakennusvaiheessa suojattiin erityisillä tulenkestävistä tiilistä tehdyillä paloseinillä, mikä sittemmin talvisodan aikana pelasti kirjaston pommitustulipalolta, joka tuhosi koko muun sairaalasiiven.
Isä Damaskin sairasti viimeiset vuotensa, ja lopulta koitti pelätty hetki: Pyhän Andreaksen kello löi kolme yksittäislyöntiä merkkinä igumeenin kuoleman hetkestä ja käynnissä ollut liturgiapalvelus keskeytyi hetkeksi; välittömästi alkoivat palvelusta toimittaneet pappismunkit muistella äsken poisnukkunutta Jumalan palvelija Damaskinia.
Isä Damaskin on vahvasti ehdolla kanonisoitavaksi. Hänen hautansa on Laatokan Valamossa igumeenien hautausmaalla, jota joissakin hakuteoksissa kutsutaan uudeksi hautausmaaksi. Hautausmaa on pääluostarista itään.
Bill Mantlo

William Timothy Mantlo (s. 9. marraskuuta 1951) on yhdysvaltalainen sarjakuvakäsikirjoittaja pääosin Marvel-kustantamolla. Hänet tunnetaan parhaitenkenen mukaan? kahdesta Marvel-universumiin sijoittuvasta lisenssisarjasta: Micronauts ja Rom the Space Knight ja myös hahmojen Rocket Raccoon ja Viitta ja Tikari luonnin avustamisesta. Julkisena puolustusasianajajana toiminut Mantlo joutui onnettomuuteen vuonna 1992 ja on siitä lähtien ollut laitoshoidossa.
Varhaiselämä

Bill Mantlo syntyi Brooklynissä New Yorkissa William W. ja Nancy Mantlon esikoispoikana. Mantlo oli kiinnostunut sarjakuvista jo lapsena ja kävi Manhattanin High School of Art and Design -lukion. Cooper Union -korkeakoulussa hän opiskeli maalaamista ja valokuvausta. Valmistumisensa jälkeen Mantlo toimi useissa virkamiestehtävissä ja toimi muotokuvavalokuvaajana.[lähde? ]
Ura > Asianajaja

1980-luvun puolessavälissä Mantlo alkoi opiskella lakia. Vaikka hän jatkoi töitään Marvelilla, hänen työnsä vähenivät hänen riitaannuttuaan johdon kanssa. Hän oli vähän aikaa töissä DC Comics -kustantamolla vuonna 1988, kirjoittaen Invasion!-minisarjaa. Tuolloin hän oli selvinnyt loppukokeestaan, ja vuonna 1987 hän aloitti työnsä puolustusasianajajana Legal Aid Societyssä Bronxissa.
Henkilökohtainen elämä

Mantlo oli naimisissa Karen Mantlon (o.s. Pocock) kanssa, joka toimi joitain vuosia sarjakuvien tekstien kirjoittajana. Heillä on poika Adam ja tytär Corinna (syntynyt 1980).
17. heinäkuuta 1992 Mantloon osui auto hänen ollessaan rullaluistelemassa. Ajaja pakeni paikalta eikä häntä tunnistettu. Mantlo kärsi vakavia päävammoja. Hänen elämäkertansa kirjoittajan sarjakuvapiirtäjä David Yurkovichin mukaan vuonna 2006 "Bill oli vähän aikaa koomassa. Vaikka hän ei ole enää koomassa, hänen saamansa aivovammat ovat parantumattomia. Hänen päivittäinen elämänsä on hyvin rajoittunutta, ja hän elää terveydenhuoltolaitoksessa täysihoidossa." Mantlon veljen ja huoltajan Michaelin mukaan: "Onnettomuuden jälkeen Bill on vankina harhan ja epätoivon maailmassa.Vammojensa vuoksi hän ei kkene ajattelemaan eikä ymmärtämään tilannettaan, ja hänen on vaikea hallita ajatusmaailmaansa. Kun tietä hänen älynsä ja mielikuvituksensa pahemmin hänelle ei olisi voinut käydä."
Palkinnot

Micronauts voitti vuoden 1979 Eagle Award -palkinnon parhaasta uudesta sarjasta.
Vuonna 2014 Mantlo sai Bill Finger Award -palkinnon.
Diana (täsmennyssivu)

Diana voi tarkoittaa seuraavia:
Diana, roomalainen metsästyksen jumalatar
Diana, naisen etunimi
Diana, Walesin prinsessa eli Diana Spencer, brittiläinen prinsessa, Walesin prinssi Charlesin entinen puoliso
Diana, hallintoalue Madagaskarin pohjoisosassa
Diana veteranorum, Zana, roomalaisaikainen kaupunki nykyisessä Algeriassa.
Diana, elokuva vuodelta 2013
Diana, elokuvateatteri Helsingin Yrjönkadulla 1975–2005
Diana, elokuvateatteri Turun Humalistonkadulla
Diana, Paul Ankan laulu
Diana, oik. Tellervo, Tapio tytär, Yrjö Liipolan veistos Helsingissä Kolmikulman puistossa
78 Diana, asteroidi
dianat (Diascia), kasvisuku (heimo syyläjuurikasvit)
M/S Diana, myöhemmin M/S Jamaa II, Viking Linen vuonna 1972 valmistunut autolautta
DIANA-malli (Dialogical Authentic Netlearning Activity), verkko-opetuksen toimintamalli
Hurrikaani Diana, hurrikaani Atlantilla vuonna 1990
Diana-57, vaasalainen jousiammunnan erikoisseura
Diana, sukunimenä:
Michael Diana (s. 1969), yhdysvaltalainen underground -sarjakuvataiteilija ja piirtäjä
HMS Diana (1757), 32-tykkinen viidennen luokan alus
HMS Diana (1775), 6-tykkinen kuunari
HMS Diana (1794), 38-tykkinen viidennen luokan alus
HMS Diana (1807), 10-tykkinen kutteri
HMS Diana (1822), 46-tykkinen viidennen luokan alus
HMS Diana (1823), intialainen siipiratasalus
HMS Diana (1836), intialainen siipiratasalus
HMS Diana (1895), Eclipse-luokan risteilijä
HMS Diana (H49), D-luokan hävittäjä
HMS Diana (D126), Daring-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diana”, voi hakea sivunnimihaulla, laajalla sivunnimihaulla tai tekstihaulla.
David Platt

David Platt
David Andrew Platt (10. kesäkuuta 1966, Chadderton, Lancashire, Englanti) on englantilainen jalkapalloilija. 
Plattin pelipaikka oli keskikenttä.
Platt pelasi Englannin maajoukkueessa 62 ottelua ja teki niissä 27 maalia vuosina 1989–1996. Hän pelasi aktiiviuransa lopussa Arsenalissa (1995–1998) ja Nottingham Forestissa (1999–2001). Lisäksi hän on toiminut valmentajana ja valmentanut muun muassa Englannin alle 21-vuotiaiden MM-joukkuetta kausina 2002–2004.
Dagny Stenius

| Dagny Stenius |
| --- | --- |

Henkilötiedot
Koko nimi:  Dagny Riis
Syntynyt: 14. marraskuuta 1893 Tukholma
Kuollut: 30. toukokuuta 1968 (74 vuotta) Vaksala, Uppsala
Ammatti:  näyttelijä
Puoliso:  Rafael Stenius
Aiheesta muualla
IMDb
Dagny Stenius (14. marraskuuta 1893 Tukholma – 30. toukokuuta 1968 Uppsala) oli ruotsalainen näyttelijä, joka teki suuren osan urastaan Suomessa.